Държавен вестник, бр. 52, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  52
1. откаже да сключи договора;
2. при подписване на договора не предос­
тави изискуемата гаранция за изпълнение, 
ако такава се предвижда;
3. не представи някой от документите по 
чл. 12, ал. 1, т. 2.
(2) За отказ по смисъла на ал. 1, т. 1 се 
счита и неявяването на спечелилия кандидат 
в посочения от бенефициента срок.
(3) В случаите на ал. 1 бенефициентът 
може да избере следващия в класирането 
кандидат или да прекрати процедурата за 
избор на изпълнител.
Чл. 12. (1) Липсата на обстоятелствата по 
чл. 8, ал. 3, т. 2 се доказва от кандидатите:
1. при подаване на офертата – с декларация;
2. при подписване на договора за възлага­
не – с документи, издадени от компетентен 
орган.
(2) Когато кандидатът, определен за изпъл­
нител, е чуждестранно лице, той представя 
съответния документ по ал. 1, т. 2, издаден 
от компетентен орган, съгласно законодател­
ството на държавата, в която кандидатът е 
установен.
(3) В случаите по ал. 2, когато в съот­
ветната държава не се издават документи за 
посочените обстоятелства или когато доку­
ментите не включват всички обстоятелства, 
кандидатът представя декларация, ако такава 
декларация има правно значение съгласно 
законодателството на съответната държава.
(4) Когато декларацията няма правно 
значение, кандидатът представя официално 
заявление, направено пред компетентен орган 
в съответната държава.
(5) Бенефициентът няма право да изисква 
представянето на документите по ал. 1, т. 2, 
когато обстоятелствата в тях са достъпни 
чрез публичен безплатен регистър или инфор­
мацията или достъпът до нея се предоставя 
от компетентния орган на бенефициента по 
служебен път.
(6) Когато кандидатите са юридически 
лица, изискванията на ал. 1 се прилагат за 
лицата, които имат право да управляват и/
или да представляват кандидата.
(7) При участие на обединения, които не са 
юридически лица, съответствието с изисква­
нията по ал. 1 се доказва за всяко от лицата, 
включени в обединението участник.
(8) Когато кандидатът предвижда участието 
на подизпълнители, изискванията на ал. 6 и 
7 се прилагат и за подизпълнителите.
(9) Договори не могат да се сключват с 
кандидати, които са свързани лица по смисъла 
на § 1, т. 13 и 14 от допълнителните разпо­
редби на Закона за публичното предлагане 
на ценни книжа, с бенефициента или с член 
на неговия управителен или контролен орган.
Чл. 13. (1) Бенефициентът може да включи 
в договора изискване за предоставяне на га­
ранция, обезпечаваща доброто му изпълнение.
(2) Размерът на гаранцията по ал. 1 се 
определя като процент от стойността на до­
говора, но не повече от 5 на сто.
(3) Условията и сроковете за задържане или 
освобождаване на  гаранцията за изпълнение 
се уреждат с договора за изпълнение.
Чл. 14. При провеждане на процедура 
за избор на изпълнител с публична покана 
се използват кодовете на номенклатурите 
в Общия терминологичен речник, приет с 
Регламент (ЕО) № 2195/2002 (ОВ, L 340 от 
16.12.2002 г.) на Европейския парламент и на 
Съвета от 5 ноември 2002 г. относно Общия 
терминологичен речник, свързан с обществе­
ните поръчки (CPV).
Допълнителни разпоредби
§ 1. По смисъла на постановлението:
1. „Жизнен цикъл“ са всички последовател­
ни и/или взаимосвързани стадии, включител­
но провеждането на научноизследователски 
и развойни дейности, производство, превоз, 
употреба и поддръжка, през целия период на 
съществуване на продукта или строежа или на 
предоставяне на услугата – от придобиването 
на суровината или генерирането на ресурсите 
до разчистването и края на експлоатацията 
или употребата.
2. „Непредвидени обстоятелства“ са обсто­
ятелства, които са възникнали след сключ­
ването на договора, не са могли да бъдат 
предвидени при полагане на дължимата грижа, 
не са резултат от действие или бездействие на 
страните, но правят невъзможно изпълнението 
при договорените условия.
3. „Подизпълнител“ е лице, което е дало 
съгласие да изпълни определен дял от пред­
мета на поръчката.
4. „Процедура за избор на изпълнител“ е 
система от свързани правила, при спазването 
на които бенефициент се стреми да избере 
изпълнител, с когото да сключи договор, фи­
нансиран напълно или частично със средства 
от Европейските структурни и инвестиционни 
фондове.
5. „Разделяне на предмета на възлагане“ 
е налице, когато с цел използване на по-бла­
гоприятен режим за избор на изпълнител 
бенефициентът е възложил отделно изпъл­
нението на идентични или сходни дейности, 
включително чрез разделяне изпълнението 
на конкретна дейност на части.
6. „Обособена позиция“ е такава част от 
предмета на процедурата, която, въпреки 
че може да бъде самостоятелен предмет на 
възлагане, е систематично свързана с другите 
позиции от предмета на процедурата.